**ATLIKTŲ STATYBOS DARBŲ PERDAVIMAS**

**SUBPROCESO STANDARTAS**

|  |  |
| --- | --- |
| **Taikoma**:  Infrastruktūros palaikymo ir vystymo grupė ir Projektų valdymo grupė | **Atsakingas už įgyvendinimą**:  Infrastruktūros priežiūros skyriaus komandos vadovas Saulius Balčiūnas |
| **Parengė**:  Infrastruktūros priežiūros skyriaus komandos vadovas Saulius Balčiūnas | **Patvirtino**:  Infrastruktūros palaikymo ir vystymo grupės vadovas Martynas Gedaminskas |
| **Suderino:**  Veiklos efektyvumo valdymo komandos procesų valdymo projektų vadovas Aleksandr Vybornyj  Infrastruktūros priežiūros skyriaus vadovas Modestas Lukošiūnas  Projektų valdymo grupės vadovas Gediminas Katinas | **Funkcija:**  **PP2 Infrastruktūros valdymas** |

1. **PASKIRTIS**

Aprašyti atliktų statybos darbų perdavimo statytojui (užsakovui) komisijos organizavimo veiksmus, atsakomybes ir terminus statybos dalyviams įgyvendinant STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimus ir atlikti savalaikę statinio registraciją

1. **SĄVOKOS, SUTRUMPINIMAI IR APIBRĖŽIMAI**
   1. Subprocese naudojamos sąvokos, sutrumpinimai, apibrėžimai:

| Sąvoka, sutrumpinimas | Apibrėžimas |
| --- | --- |
| Atliktų statybos darbų perdavimo statytojui (užsakovui) procedūra | Tai procedūra, kurios metu rangovas perduoda, o statytojas (užsakovas) įvertina pagal rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytus reikalavimus, priima atliktus statybos darbus ir pasirašo atliktų statybos darbų perdavimo statytojui (užsakovui) aktą arba nepriimtų statybos darbų aktą |
| BAK | Bendrovės Korporatyvinių reikalų grupės biuro administravimo komanda |
| DVS | Bendrovės dokumentų valdymo sistema |
| DWG lyginamasis | Techninio (techninio darbo) projekto ar paprastojo remonto aprašo paskutinės su akcine bendrove „Via Lietuva“ suderintos laidos sprendinių faktinis sulyginimas (sudengimas) DWG formatu su rangovo faktiškai atliktais statybos darbais, pažymėtais (užfiksuotais) išpildomojoje dokumentacijoje, t. y. parengtoje kontrolinėje geodezinėje nuotraukoje (DWG lyginamasis) |
| Esminis trūkumas (defektas) | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ir (ar) paslaugos neatitikimas rangos pirkimo sutartyje (sutarties sąlygose), projekte ir normatyviniuose statybos techniniuose dokumentuose nustatytiems reikalavimams, esminiams statinių reikalavimams, arba kelia grėsmę asmenų ar turto saugumui |
| Galutinė projekto laida | Tai projekto ar projekto sprendinių dokumento (-ų) laida, po atliktų statybos darbų pateikta projekto vykdymo priežiūros vadovo, įvertinus visus projektinių sprendinių keitimus, papildymus ar taisymus |
| Bendrovė | Akcinė bendrovė „Via Lietuva“ |
| Infostatyba | Lietuvos Respublikos statybos leidimų ir statybos valstybinės priežiūros informacinė sistema |
| Neesminis trūkumas | Tai objekto ar bet kurios jo dalies, statybos darbų, ar bet kurio pagal rangos pirkimo sutartį rangovo atlikto darbo, pateikto dokumento ar paslaugos trūkumas, kuris neatitinka esminio trūkumo (defekto) sąvokos, ir kurį rangovas įsipareigoja pašalinti per atliktų statybos darbų perdavimo statytojui (užsakovui) akte nurodytą terminą. Neesminių trūkumų pašalinimo terminas parenkamas pagal meteorologines sąlygas, technologinių procesų pobūdį ir medžiagų reikalingų atlikti darbams tiekimo terminus, bet šis terminas negali viršyti 6 mėnesių laikotarpio |
| Normatyviniai statybos techniniai dokumentai | **Vidiniai:**  Visi dokumentai, kurie yra paskelbti Via Lietuva internetinės svetainės skiltyje “ Normatyviniai dokumentai”: <https://vialietuva.lt/normatyviniai-dokumentai>  **Išoriniai:**  LR Civilinis kodeksas;  LR Statybos įstatymas;  LR Kelių įstatymas;  Kelių priežiūros tvarkos aprašas, patvirtintas LRV 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“ (LRV 2017 m. kovo 22 d. nutarimo Nr. 212 redakcija);  Statybos techniniai reglamentai, kurių aktualios redakcijos pateikiamos www.e-tar.lt internetinėje svetainėje;  Lietuvos Respublikos standartai (LST);  Europos standartai (EN);  Tarptautiniai standartai (ISO) |
| Objektas | Tai nutiestas (pastatytas), rekonstruotas, sutaisytas (suremontuotas) valstybinės reikšmės kelias, ar kelio ruožas, ar kelio elementas, nurodytas rangos pirkimo sutartyje |
| Piketas arba PK | Laikinas geodezinis ženklas – kuoliuku pažymėtas trasos taškas |
| Projektas | Tai dokumentų visuma, kuriame pateikti techninės srities, inžinerinių sistemų ir inžinerinių tinklų ar susisiekimo komunikacijų projektiniai sprendiniai |
| Rangos pirkimo sutartis | Tai sutartis, kurios samprata pateikta LR Civilinio kodekso 6.681 straipsnio I dalyje |
| SLD | Statybą leidžiantis dokumentas |
| Statybos proceso dalyviai | Tai rangovas, statybos darbų techninis prižiūrėtojas, projekto vykdymo priežiūros vadovas ir statytojas (užsakovas), dalyvaujantys atliktų statybos darbų perdavimo statytojui (užsakovui) procedūroje |
| Statinio statybos vadovas | Rangovo vidaus teisės aktu paskirtas kvalifikuotas specialistas, turintis statybos, architektūros ar kitą aukštąjį inžinerinį išsilavinimą, atestuotas nustatyta tvarka, kuris, atstovaudamas rangovui įgyvendina statinio projektą nuo statybos pradžios iki statybos užbaigimo, vadovauja bendriesiems statybos darbams ir pagal kompetenciją atsako už pastatyto statinio normatyvinę kokybę |
| Statytojas | Akcinė bendrovė „Via Lietuva“, atliekanti statytojo funkciją |
| Užsakovas | Akcinė bendrovė „Via Lietuva“ arba fizinis ar juridinis asmuo, veikiantis pagal bendradarbiavimo sutartį su Bendrove, atliekantys užsakovo funkciją |
| TS | Techninė specifikacija |

Kitos šiame subproceso standarte vartojamos sąvokos atitinka Lietuvos Respublikos statybos įstatymo 2 straipsnyje ir Lietuvos Respublikos kelių įstatymo 2 straipsnyje apibrėžtas sąvokas.

1. **SUBPROCESO SCHEMA**

Paveikslėlis, kuriame yra tekstas, ekrano kopija, monitorius, programinė įranga

Automatiškai sugeneruotas aprašymas

1. **SUBPROCESO SCHEMOS APRAŠYMAS**

| Veiksmo pavadinimas | Veiksmo aprašymas | Atsakingi asmenys | Naudojamos priemonės | Susiję procesai | Atlikimo laikas / trukmė |
| --- | --- | --- | --- | --- | --- |
| 1. Atlikti objekto apžiūrą bei dokumentų tikrinimą | Komisijos nariai kartu su pirmininku atlieka objekto apžiūrą bei dokumentų tikrinimą. Visas subprocesas esant pagrįstoms aplinkybėms gali trukti ne ilgiau nei 15 d. d. | Komisijos nariai;  Komisijos pirmininkas | 5 priedas. Komisijos veiklos tvarka |  | 5 d. d. ( maksimaliai iki 15 d. d.) |
| 1. Dalyvauti objekto apžiūroje bei dokumentų tikrinime | Tiek rangovas, tiek statybos darbų techninis prižiūrėtojas, tiek projekto vykdymo priežiūros vadovas (jei paskirtas) privalomai kartu su komisijos nariais ir pirmininku dalyvauja objekto apžiūroje bei dokumentų tikrinime.  Veiksmas vyksta kartu su 1 veiksmu  Jeigu komisijos apžiūros metu buvo rasti esminiai trūkumai (defektai), tai toliau lygiagrečiai vykdomas 11 veiksmas bei rangovas turi sutvarkyti rastus esminius trūkumus (defektus). Tik po esminių trūkumų (defektų) pašalinimo vėl inicijuojama galutinė objekto apžiūra. | Rangovas;  Statybos darbų techninis prižiūrėtojas;  Projekto vykdymo priežiūros vadovas (jei paskirtas) |  |  | 1 d.d. |
| 1. Dalyvauti objekto apžiūroje | Esant poreikiui, objekto apžiūroje dalyvauja ir kiti asmenys (pvz. kelių priežiūros įmonė, savivaldybės atstovai, kiti fiziniai ar juridiniai asmenys).  Veiksmas vyksta kartu su 1 veiksmu | Kiti objekto pridavime dalyvaujantys asmenys |  |  | 1 d.d. |
| 1. Pildyti klausimyną | Objekto apžiūros metu komisijos pirmininkas pildo Atliktų statybos darbų perdavimo statytojui (užsakovui) klausimyną (žr. 6 priedą). Atsižvelgiant į objekto apimtis turi būti patikrintas ne mažiau nei vienas aspektas pateiktam klausimui.  Jeigu apžiūros metu nebuvo rasti trūkumai arba buvo rasti neesminiai trūkumai, tai toliau žr. 5 veiksmą.  Jeigu apžiūros metu buvo rasti esminiai trūkumai (defektai), tai toliau žr. 11 veiksmą.  Veiksmas vyksta kartu su 1 veiksmu | Komisijos pirmininkas | 6 priedas. Atliktų statybos darbų perdavimo statytojui (užsakovui) klausimynas |  | 1 d.d. |
| 1. Surašyti atliktų statybos darbų perdavimo statytojui (užsakovui) aktą | Tais atvejais, kai apžiūros metu nebuvo rasti trūkumai arba buvo rasti neesminiai trūkumai, rangovas užpildo atliktų statybos darbų perdavimo statytojui (užsakovui) aktą (žr. 8 priedą). Pildant aktą turi būti vadovaujamasi statinio fizinių rodiklių sąrašu (žr. 7 priedą). Toliau žr. 6 veiksmą.  Veiksmas vyksta kartu su 1 veiksmu | Rangovas | 7 priedas. Statinio fizinių rodiklių sąrašas;  8 priedas. Atliktų statybos darbų perdavimo statytojui (užsakovui) aktas |  | 1.d.d. |
| 1. Teikti aktą suderinimui | Parengęs atliktų statybos darbų perdavimo statytojui (užsakovui) aktą, rangovas jį el. paštu teikia komisijos nariams, pirmininkui ir kitiems statybos dalyviams suderinimui  Veiksmas vyksta kartu su 1 veiksmu | Rangovas | El. paštas |  | 1 d.d. |
| 1. 7. Įkelti į DVS ir inicijuoti dokumento procesą. | Iš rangovo gavęs suderintą aktą, komisijos pirmininkas jį kartu su klausimynu įkelia į DVS, nurodo pasirašančius asmenis dokumento pasirašymo portale ir inicijuoja dokumento procesą. | Komisijos pirmininkas | DVS |  | 1 d.d. |
| 1. Teikti pasirašyti komisijos nariams ir statybos dalyviams | Komisijos pirmininkas per DVS dokumento pasirašymo portalą teikia dokumentą pasirašyti komisijos nariams ir statybos dalyviams.  Veiksmas vyksta kartu su 7 veiksmu. | Komisijos pirmininkas | DVS |  | 1 d.d. |
| 1. Pasirašyti kvalifikuotu elektroniniu parašu | Iš komisijos pirmininko gavę aktą komisijos nariai ir kiti statybos dalyviai, patikrina ar jame esanti informacija tiksli bei pasirašo jį kvalifikuotu elektroniniu parašu. | Komisijos nariai ir kiti statybos dalyviai | DVS |  | 2 d.d. |
| 1. Pasirašyti kvalifikuotu elektroniniu parašu ir siųsti susipažinimui suinteresuotoms šalims | Kai komisijos nariai ir kiti statybos dalyviai pasirašo aktą kvalifikuotu elektroniniu parašu, komisijos pirmininkas pasirašo dokumentą duomenų valdymo sistemoje, kuri registruotą ir pasirašytą dokumentą išsiunčia susipažinti statybos dalyviams. Aktas siunčiamas:  - rangovui;  - statybos darbų techniniam prižiūrėtojui;  - projekto vykdymo priežiūros vadovui.  Toliau vykdomas kelių priežiūros vykdymo procesas, Deklaracijos apie statybos užbaigimą ar statybos užbaigimo akto pildymo subprocesas ir 23 veiksmas bei jei yra poreikis, rangovui taikomos išskaitos.  Jeigu akte yra įrašyti neesminiai trūkumai, tai toliau lygiagrečiai vykdomi 16 veiksmas | Komisijos pirmininkas | DVS  El. paštas |  | 1 d.d. |
| 1. Surašyti nepriimtų statybos darbų aktą | Tais atvejais, kai apžiūros metu buvo rasti esminiai trūkumai (defektai), komisijos pirmininkas užpildo nepriimtų statybos darbų aktą (žr. 9 priedą). | Komisijos pirmininkas | 9 priedas. Nepriimtų statybos darbų aktas |  | 2 d.d. |
| 1. Teikti pasirašyti komisijos nariams ir statybos dalyviams | Užpildęs nepriimtų statybos darbų aktą, komisijos pirmininkas įkelia jį į DVS, bei per DVS dokumento pasirašymo portalą teikia jį pasirašyti komisijos nariams ir statybos dalyviams. | Komisijos pirmininkas | DVS |  | 1 d.d. |
| 1. Pasirašyti kvalifikuotu elektroniniu parašu | Iš komisijos pirmininko gavę aktą komisijos nariai ir statybos dalyviai, patikrina ar jame esanti informacija tiksli bei pasirašo jį kvalifikuotu elektroniniu parašu.  PASTABA: tais atvejais, kai rangovas atsisako pasirašyti aktą, sprendimą dėl tolimesnių veiksmų priima komisija. | Komisijos nariai ir statybos dalyviai | DVS |  | 2 d.d. |
| 1. Registruoti aktą | Iš DVS dokumento pasirašymo portalo gavęs pranešimą, kad komisijos nariai ir statybos dalyviai pasirašė aktą, komisijos pirmininkas jį pasirašo kvalifikuotu elektroniniu parašu ir DVS atliekama jo registracija.  Toliau:  - jeigu komisijos apžiūros metu buvo rasti esminiai trūkumai (defektai), tai toliau lygiagrečiai vykdomas 15 veiksmas bei rangovas turi sutvarkyti rastus esminius trūkumus (defektus). Tik po esminių trūkumų (defektų) pašalinimo vėl inicijuojama galutinė objekto apžiūra, jeigu komisijos apžiūros metu buvo rasti neesminiai trūkumai, tai toliau lygiagrečiai vykdomi 17 veiksmas ir Deklaracijos apie statybos užbaigimą ar statybos užbaigimo akto pildymo subprocesas.  - jeigu komisijos apžiūros metu trūkumų nerasta, tuomet toliau lygiagrečiai vykdomas kelių priežiūros vykdymo procesas, Deklaracijos apie statybos užbaigimą ar statybos užbaigimo akto pildymo subprocesas ir 16 veiksmas ,bei jei yra poreikis, rangovui taikomos išskaitos. | Komisijos pirmininkas | DVS |  | 1 d.d. |
| 1. Vertinti statybos darbų techn. prižiūrėtojo pateiktus argumentus ir priimti sprendimą | Tais atvejais, kai komisijos apžiūros metu buvo rasti esminiai trūkumai (defektai), projektų komandos nariai įvertina statybos darbų techninio prižiūrėtojo pateiktus argumentus bei priima sprendimą ar vadovaujantis paslaugų teikimo sutarties sąlygomis statybos darbų techniniam prižiūrėtojui skirti baudą. | Projekto komandos nariai |  |  | 3 d.d. |
| 1. Ištaisyti neesminius trūkumus | Tais atvejais, kai komisijos apžiūros metu buvo rasti neesminiai trūkumai, rangovas iki 8 priedo 13 punkte nustatyto termino ištaiso neesminius trūkumus. | Rangovas |  |  | Iki 8 priedo 13 punkte nurodytos datos |
| 1. Oficialiu raštu informuoti Bendrovę apie trūkumų ištaisymą | Per 1 d. d. nuo neesminių trūkumų ištaisymo rangovas oficialiu raštu informuoja AB „Via Lietuva“. | Rangovas |  |  | 1 d. d. |
| 1. Atlikti trūkumų pašalinimo vertinimą | Gavęs informaciją, kad rangovas ištaisė neesminius trūkumus, kelių statybos priežiūros vadovas atlieka trūkumų pašalinimo vertinimą.  Jeigu trūkumai nepašalinti, tai toliau žr. 19 veiksmą,  Jeigu trūkumai pašalinti, toliau žr. 20 veiksmą. | Kelių statybos priežiūros vadovas atlikęs komisijos pirmininko funkcijas |  |  | 5 d. d. |
| 1. Informuoti rangovą, kad trūkumai nepašalinti | Kelių statybos priežiūros vadovas įvertinęs, kad neesminiai trūkumai nepašalinti arba pašalinti tik dalinai apie tai el. paštu informuoja rangovą nurodant papildomą terminą neesminiams trūkumams pašalinti ( ne ilgiau nei 1 mėnuo). Jei trūkumai pašalinami toliau vėl vykdomas 18 veiksmas. Jei neesminiai trūkumai nepašalinami iki nustatyto papildomo termino pabaigos Užsakovas pasinaudoja sutartiniais punktais dėl garantinio laikotarpio įsipareigojimų įvykdymo užtikrinimo garantijos.. | Kelių statybos priežiūros vadovas atlikęs komisijos pirmininko funkcijas | El. paštas |  | 5 d. d. |
| 1. Pildyti objekto atliktų darbų neesminių trūkumų ir neatitikimų pašalinimo aktą | Tais atvejais, kai kelių statybos priežiūros vadovas įvertino, kad neesminiai trūkumai pašalinti, rangovas pildo objekto atliktų darbų neesminių trūkumų ir neatitikimų pašalinimo aktą (žr. 10 priedą) ir teikia jį el. paštu kelių statybos priežiūros vadovui suderinimui. | Rangovas |  |  | 1 d.d. |
| 1. Įkelti aktą į DVS ir inicijuoti dokumento procesą | Iš rangovo objekto atliktų darbų neesminių trūkumų ir neatitikimų pašalinimo aktą (žr. 10 priedą), kelių statybos priežiūros vadovas įkelia jį į DVS nurodo pasirašančius asmenis dokumento pasirašymo portale ir inicijuoja akto procesą. | Kelių statybos priežiūros vadovas | DVS |  | 1 d.d. |
| 1. Pasirašyti ir registruoti aktą DVS | Gavus pranešimą, kad rangovas pasirašė aktą kelių statybos priežiūros vadovas pasirašo dokumentą kvalifikuotu elektroniniu parašu dokumentų valdymo sistemoje, kuri užregistruoja jį DVS 7.1 E byloje. | Kelių statybos priežiūros vadovas | DVS |  | 1 d.d. |
| 1. Perduoti visą dokumentaciją BAK atsakingiems asmenims | Per 6 mėnesius nuo atliktų statybos darbų perdavimo statytojui (užsakovui) akto pasirašymo dienos, komisijos pirmininkas perduoda visą projekto dokumentaciją spausdintine forma archyvuoti BAK, o dokumentai elektronine forma įkeliami į DVS projekto kortelę. | Komisijos pirmininkas |  |  | 6 mėn. |

1. **PRIEDAI**

1 priedas. Galutinės objekto apžiūros klausimynas.

2 priedas. Galutinės objekto apžiūros aktas.

3 priedas. Pranešimas dėl rangos darbų užbaigimo ir galimos komisijos organizavimo.

4 priedas. Privalomos (išpildomos) dokumentacijos nebaigtinis sąrašas.

5 priedas. Komisijos veiklos tvarka.

6 priedas. Atliktų statybos darbų perdavimo statytojui (užsakovui) klausimynas.

7 priedas. Statinio fizinių rodiklių sąrašas.

8 priedas. Atliktų statybos darbų perdavimo statytojui (užsakovui) aktas.

9 priedas. Nepriimtų statybos darbų aktas.

10 priedas. Objekto atliktų darbų neesminių trūkumų ir neatitikimų pašalinimo aktas.